Η **Γιέβικ** είναι πόλη της Νορβηγίας, όπως και δήμος της περιφέρειας Ινλαντετ (πρώην Οπλαντ). Το διοικητικό κέντρο του δήμου είναι η πόλη του Γιέβικ. Βρίσκεται δίπλα από την μεγαλύτερη λίμνη της χώρας, την Μιέσα. Το 2014 ο δήμος είχε πληθυσμό 30063 κατοίκους.

Το 1861 στο χωριό Γιέβικ του δήμου Βάρνταλ παραχωρήθηκε το καθεστώς της πόλης και διαχωρίστηκε από το Βάρνταλ για να σχηματίσει ξεχωριστό δήμο. Την 1η Ιανουαρίου 1964 οι γειτονικοί σγροτικοί δήμοι Μπίρι, Στερντινγκνταλ και Βάρνταλ συγχωνεύτηκαν όλοι στο δήμο του Γιέβικ.

Ετυμολογία
----------

Η πόλη πήρε το όνομά της από το παλιό ομώνυμο αγρόκτημα (Αρχαία Νορδικά : *Djupvik*, από τα συνθετικά *djupr* (βαθύς) και *vik* (όρμος)).

Εμβλημα
-------

Το έμβλημα καθιερώθηκε στις 2 Σεπτεμβρίου 1960 και αποτελείται από έναν άσπρο κύκνο.

Το πρώτο έμβλημα, που είχε καθιερωθεί το 1922, ήταν μια φιλύρα με το σύνθημα *Vis et voluntas* (δύναμη και θέληση) κάτω από αυτό. Το επόμενο σχέδιο ήταν ένα βάζο ονομαζόμενο *ποτπουρί*, το πιο σημαντικό σχέδιο φυσητού γυαλιού, που ήταν η βιομηχανία που χρηματοδοτούσε την πόλη.

Δημογραφικά
-----------

**Αριθμός μεταναστών (1ης και 2ης γενιάς) στο Γιέβικ κατά χώρα προέλευσης το 2017**| Καταγωγή | Αριθμός |
| --- | --- |
| Πολωνία ! Πολωνία | 439 |
| Σομαλία ! Σομαλία | 283 |
| Ιράκ ! Ιράκ | 243 |
| Βοσνία και Ερζεγοβίνη ! Βοσνία και Ερζεγοβίνη | 197 |
| Ιράν ! Ιράν | 194 |
| Συρία ! Συρία | 178 |
| Ερυθραία ! Ερυθραία | 171 |
| Λιθουανία ! Λιθουανία | 156 |
| Σουηδία ! Σουηδία | 143 |
| Κίνα ! Κίνα | 125 |
| Βιετνάμ ! Βιετνάμ | 114 |
| Κοσσυφοπέδιο ! Κοσσυφοπέδιο | 106 |

Γεωγραφία
---------

Μαζί με τις Χάμαρ, Λίλεχαμερ, Μπρούμουνταλ και Μόελβ το Γιέβικ βρίσκεται στις όχθες της μεγαλύτερης λίμνης της Νορβηγίας Μάζο. Η διοίκηση της πόλης Γιέβικ καλύπτει επίσης το προάστιο Χούνταλεν και τις αγροτικές περιοχές Μπίρι, Σνέρντινγκνταλ και Βάρνταλ. Ο πληθυσμός του δήμου ήταν 30063 το 2014, από τους οποίους 17000 στην αστική περιοχή.

Το Γιέβικ συνορεύει βόρεια με το δήμο Λίλεχαμερ, στα νότια με τους Εστρε Τότεν και Βέστρε Τότεν και στα δυτικά με τους Σέντρε Λαντ και Νόρντρε Λαντ. Απέναντι από τη λίμνη Μάζο στα ανατολικά βρίσκονται οι δήμοι Ρίνγκσακερ και Χέντμαρκ. Το υψηλότερο σημείο είναι το Ρινγκσρουντόσεν στα 842 μέτρα.

Οικονομία
---------

Πανόραμα του Γιέβικ
Το Γιέβικ οφείλει μεγάλο μέρος της πρώιμης ανάπτυξής του στο τοπικό υαλουργείο, που ιδρύθηκε από τον Κάσπαρ Κάουφελντ το 1807. Στις αρχές του 19ου αιώνα σημειώθηκε σημαντική μετανάστευση εκεί από το Βάλντρες και τη Δυτική Νορβηγία, που βοήθησε στην ανάπτυξη του Γιέβικ, που του παραχωρήθηκε καθεστώς πόλης το 1861. Αργότερσ ο *Ο.Mustad % Son* έγινε ένας σπό τους μεγαλύτερους κατασκευαστές αγκιστριών του κόσμου.

Σήμερα οι *Hoff Potetindustrier*, *Hunton Fiber* και *Natre Vinduer* είναι μερικές από τις βιομηχανικές εταιρείες, που δραστηριοποιούνται στην πόλη. Το Γιέβικ είναι επίσης λιμάνι για το πρώην πλοίο της γραμμής *Skiblander*, που πλέον είναι τουριστικό πλοίο.

Τοπική εφημερίδα είναι η *Oppland Arbeiterblad*, πρώην εφημερίδα του Εργατικού κόμματος. Αλλες εφημερίδες είναι οι *Oplarndingen* και *Velgeren* (Εργατικές Δημοκρατικές/Φιλελεύθερες), η *Samhold* (Φιλελεύθερη, αργότερα Αγροτική) και η *Ny Dag* (Κομμουνιστική).

Το Γιέβικ έχει δύο καλά ξενοδοχεία, το *Grand hotel* και το *Strand hotel*.

Εγιναν τρεις σημαντικές συναυλίες στην ιστορία του Γιέβικ, με πρωταγονιστές τους Toto, Ρόμπι Γουίλιαμς και Μπράιαν Άνταμς (Ιούνιος 2011).

Εκκλησία του Γιέβικ
Δημαρχείο του Γιέβικ

Εκκλησία του Γιέβικ
-------------------

Η ξύλινη Εκκλησία του Γιέβικ σχεδιάστηκε από τον αρχιτέκτονα Jacob Wilhelm Nordman και χτίστηκε το 1881-1882. Τόσο τα εκκλησιαστικά κτίρισ όσο και τα φωτιστικά είναι σχεδισσμένα με νεογοτθική αρχιτεκτονική. Το εξωτερικό του ναού έχει αντίθετα χρώματα στις επιφάνειες των τοίχων και στα φέροντα στοιχεία. Η αγία τράπεζα έχει ζωγραφιστεί από την Αστρα Νέρεγκαρντ. Το προαύλιο της εκκλησίας έχει ένα μνημείο αφιερωμένο στη μνήμη του Λουθηρανού ιεραπόστολου Πάουλ Ολαφ Μπόντινγκ. Η εκκλησία ανακαινίστηκε το 1927, το 1960, το 2004-05 και το 2009.

Αξιοθέατα
---------

Πάρκο στο Αγρόκτημα Γιέβικ
* Στο Γιέβικ βρίσκεται ο μεγαλύτερος στον κόσμο αθλητικός χώρος, που έχει εκσκαφεί σε βράχο. Είναι η Ολυμπιακή Αίθουσα τοθ Γιέβικ (Νορβηγικα *Fjellhalleni*). Ηταν ένας από τους χώρους διεξαγωγής των αγώνων χόκει επί πάγου Χειμερινών Ολυμπιακών Αγώνων του Λίλεχαμερ του 1994.
* Αγρόκτημα Γιέβικ
* Υαλουργία Γιέβικ
* Μουσείο πολιτιστικής ιστορίας Εικτουνετ
* Το παλαιότερο εν λειτουργία τροχήλατο ατμόπλοιο, το *PS Skibladner*
* Μπίρι Τράμπβανε (ιπποδρομιακή πίστα)

Σημαντικοί άνθρωποι
-------------------

* Κγελ Ολα Νταλ (γ. 1958) συγγραφέας
* Γκρο Χάμερσενγκ (γ. 1980) παίκτρια χάντμπολ
* Ινγκβιλντ Φλούγκσταντ Εστμπεργκ (γ. 1990) Νορβηγίδα σκιέρ αντοχής
* Αννα Λότερουντ (γ. 1989) τραγουδίστρια-τραγουδοποιός

Αδελφές πόλεις
--------------

* - Αλφτανες, Ισλανδία
* - Γέβλε, Σουηδία
* - Νέστβεντ, Δανία
* - Ράουμα, Φινλανδία
* - Στόουτον, Ουισκόνσιν, Ηνωμένες Πολιτείες

Παραπομπές
----------

1. ↑  (Γερμανικά, Αγγλικά, Γαλλικά, Ισπανικά, Ιταλικά) *archINFORM*. 10159. Ανακτήθηκε στις 6  Αυγούστου 2018.
2. ↑  Dag Juvkam: «Historisk oversikt over endringer i kommune- og fylkesinndelingen» Statistics Norway. Μαΐου 1999. σελ. 20. ISBN-10 82-537-4684-9.
3. ↑  Norwegian Mapping and Cadastre Authority: «Arealstatistikk for Norge 2020». (Μποκμάλ) *Area statistics for Norway 2020*. Norwegian Mapping and Cadastre Authority. 20  Δεκεμβρίου 2019.
4. ↑  «Alders- og kjønnsfordeling i kommuner, fylker og hele landets befolkning (K) 1986 - 2023». Statistics Norway. 21  Φεβρουαρίου 2023.
5. ↑  «07459: Alders- og kjønnsfordeling i kommuner, fylker og hele landets befolkning (K) 1986 - 2023». Statistics Norway. 21  Φεβρουαρίου 2023.
6. ↑  moderniseringsdepartementet, Kommunal- og (7 Ιουλίου 2017). «Regionreform». *Regjeringen.no*. Αρχειοθετήθηκε από το πρωτότυπο στις 23 Μαρτίου 2018. Ανακτήθηκε στις 28 Απριλίου 2018.
7. ↑  Rygh, Oluf (1900). *Norske gaardnavne: Kristians amt* (Anden halvdel) (στα Νορβηγικά) (4 έκδοση). Kristiania, Norge: W. C. Fabritius & sønners bogtrikkeri. σελ. 40.
8. ↑  Norske Kommunevåpen (1990). «Nye kommunevåbener i Norden». Ανακτήθηκε στις 1 Ιανουαρίου 2009.
9. ↑  «Immigrants and Norwegian-born to immigrant parents, by immigration category, country background and percentages of the population» (στα Αγγλικά). ssb.no. Αρχειοθετήθηκε από το πρωτότυπο στις 2 Ιουλίου 2015. Ανακτήθηκε στις 26 Ιουνίου 2017.
10. ↑  Stagg, Frank Noel (1956). *East Norway and its Frontier*. George Allen & Unwin, Ltd.
11. ↑  Anne Wichstrøm. «Asta Nørregaard». Norsk biografisk leksikon. Ανακτήθηκε στις 1 Φεβρουαρίου 2018.
12. ↑  Torstein Jørgensen. «Paul Olaf Bodding». Norsk biografisk leksikon. Ανακτήθηκε στις 1 Φεβρουαρίου 2018.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Γιέβικ** |

* Τουριστικές πληροφορίες Αρχειοθετήθηκε 2018-12-29 στο Wayback Machine.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 148938193
* LCCN: n81135057
* ISNI: 0000 0004 0460 440X
* GND: 4299810-4
* NKC: ge1139526

 |

 |